क्रिकेट खेल्दा बालक ६० फिट गहिरो इनारमा खसेपछि.... क्रिकेट खेल्दा बालक ६० फिट गहिरो इनारमा खसेपछि....
एजेन्सी : क्रिकेट खेल्ने क्रममा आकाशिएको बल समात्न दौँडदा एक बालक ६० फिट गहिरो इनारमा खसेका छन् । भारतको गुजरातस्थित डेभासमा स्थानीय मैदा...
भारतको गुजरातस्थित डेभासमा स्थानीय मैदानमा मंगलबार साँझ क्रिकेट खेल्ने क्रममा ब्याटिङपछि आकाशिएको बल समात्न खोज्दा फिल्डिङमा रहेका एक बालक ६० फिट गहिरो इनारमा खसेका हुन् ।
डेभासमा क्रिकेट खेल्ने क्रममा शुभम् नाम गरेका ती बालक इनारमा खसेपछि उनको उद्धार गरिएको थियो । इनारमा खसेर पनि ती बालकको तत्कालै उद्दार गर्न सकिएकाले जीवन बँचेको छ । इनारमा खसेपछि उनको आँखा, अनुहार र शरिरका अन्य भागमा चोट लागेको थियो । -
गहिरो इनारमा खसेका उनको त्यही मैदानमा रहेका निर्भय सिंह नामका व्यक्तिले बहादुरी देखाउँदै इनारमा हामफालेर उद्धार गरेका थिए । बालक इनारमा खसेपछि स्थानीयबासीमा खैलाबैला मच्चिएको थियो । बालकको उद्दार गरेको हेर्न क्षणभरमा हजरौं मानिस घटनास्थलमा जम्मा भए ।
इनारमा हामफालेर शुभमको जीवितै उद्धार गर्ने निर्भयलाई सर्वसाधारणले ‘बहादुर पुरुष’ को संज्ञा दिएका छन् । इनारमा खसेर चोटग्रस्त बालकको स्थानीय अस्पतालमा उपचार भइरहेको भारतीय सञ्चारमाध्यमले जनाएका छन् ।